《满江红·雨过东郊》
宋代·佚名

雨过东郊，溪痕浅、山堂春晓。堪爱处，桃花流水，闲云幽鸟。物表群分红日□，天涯一点青山小。向绿阴、竹影卷柴扉，终焉了。清闲处，谁知道。方外客，人间少。且襟风杯月，醉眠芳草。大志含容天地考，真情卓立希夷杳。谩将消息寄林泉，烟霞老。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。